Konj sa hvataljkama
<s>Konj sa hvataljkama je gimnastičarska drvena sprava obložena kožom duga 1,6 m, široka 34 -36 cm, visoka (mjereno do vrha do poda) oko 
115 cm.</s><s>Stoji poduprt sa četiri ili dvije metalne noge (stupa) sa težištem u centru.</s><s>Dvije paralelne zakrivljene drvene hvataljke visoke 12 cm, umetnute su na razmaku od 40 do 45 cm u gornji dio sprave.</s>

<s>Historija
Ta sprava ima genezu od predmeta nalik na drvenog konja kog su koristili još Rimljani da uvježbaju kako se popesti i sići sa konja.</s><s>Kao sportski rekvizit uveden je još na Antičke Olimpijske igre.</s><s>Današnjeg Konja sa hvataljkama razvio je početkom 19. vijeka Njemac Friedrich Ludwig Jahn, osnivač Turnvereina.</s>

<s>Karakteristike
Konj sa hvataljkama je muška disciplina i na današnjim Olimpijskim igrama.</s>

<s>Vježbe na konju sa hvataljkama izvode se lagano i kontinuirano uz korištenje kako hvataljki tako i svih ostalih dijelova konja.</s><s>Na konju se vježba isključivo u uporu i korištenjem zamaha, dok su statički elementi zabranjeni.</s><s>Zamasi mogu biti kružni i klatnasti.</s><s>Iz kružnih zamaha se prelazi na kruženje (u smjeru kazaljke na satu, i obrnuto) to je dominantni dio 
vježbe na toj spravi.</s><s>Iz klatnastih zamaha izvode se striževi (škarice) i premasi (prebacivanje nogu) koji su takođe obavezni dijelovi sastava.</s><s>Vježbe na konju sa hvataljkama karakteristične su po eleganciji i ritmu.</s><s>Elementi snage i izdržljivosti na toj spravi nisu dozvoljeni.</s>

<s>Vanjske veze</s>

<s>Pommel horse gymnastics</s>

<s>Gimnastičke sprave
Gimnastika</s>

